CELEX: 62006CJ0155
Language: bg
Date: 2007-07-18
Title: Решение на Съда (осми състав) от 18 юли 2007 г. # Комисия на Европейските общности срещу Обединено кралство Великобритания и Северна Ирландия. # Неизпълнение на задължения от държава-членка - Директива 96/29/Евратом - Защита на здравето на работниците и населението срещу опасностите от йонизиращото лъчение - Липса на пълно транспониране в определения срок. # Дело C-155/06.

Решение на Съда (oсми състав) от 18 юли 2007 г. — Комисия/Обединеното кралство
      (Дело C-155/06)
      „Неизпълнение на задължения от държава-членка — Директива 96/29/Евратом — Защита на здравето на работниците и населението срещу опасностите от йонизиращото лъчение — Липса на пълно транспониране в определения срок“
      Иск за неизпълнение — Преценка на основателността от Съда — Положение, което следва да бъде взето предвид — Положение към момента на изтичане на срока, определен в мотивираното становище (член 226 ЕО) (вж. точки 18—20)
      Предмет 
      
         
               Неизпълнение на задължения от държава-членка — Не са приети всички необходими разпоредби за съобразяване с член 54 от Директива
                  96/29/Евратом на Съвета от 13 май 1996 година относно постановяване на основните норми на безопасност за защита на здравето
                  на работниците и населението срещу опасностите, произтичащи от йонизиращото лъчение (ОВ L 159, стр. 1; Специално издание на
                  български език, 2007 г., глава 5, том 3, стр. 166) — Липса на разпоредби, позволяващи прилагането на всяка необходима намеса
                  във всички ситуации, водещи до хронично облъчване в резултат на последствия от радиационна авария или на минало или старо
                  практическо използване или трудова дейност.
               
            Диспозитив 
      
         
                  1)
               
               
                  
               
               
                  	Като не е предприело в определения срок всички законови, подзаконови и административни мерки, необходими, за да се позволи
                     адекватна намеса във всички ситуации, водещи до хронично облъчване от йонизиращо лъчение в резултат на последствия от радиационна
                     авария или на минало или старо практическо използване или трудова дейност, Обединеното кралство Великобритания и Северна Ирландия
                     не е изпълнило задълженията си по член 53 от Директива 96/29/Евратом на Съвета от 13 май 1996 година относно постановяване
                     на основните норми на безопасност за защита на здравето на работниците и населението срещу опасностите, произтичащи от йонизиращото
                     лъчение.
                  
               
            
         
                  2)
               
               
                  
               
               
                  	Осъжда Обединеното кралство Великобритания и Северна Ирландия да заплати съдебните разноски.